**ข่าวประชาสัมพันธ์**

**นิทรรศการศิลปะไทยร่วมสมัย “ไทยเนตร” (Thailand Eye)**

**จัดโดย:**

กระทรวงวัฒนธรรม ร่วมกับ หอศิลปวัฒนธรรมแห่งกรุงเทพมหานคร หอศิลป์ซัทชี่ บริษัท พรูเดนเชียลประกันชีวิต จำกัด และพาราลเรล คอนเทมโพรารี่ อาร์ต

**สนับสนุนโดย:**

หน่วยงานภาครัฐและเอกชน อาทิ กระทรวงการต่างประเทศ กระทรวงการท่องเที่ยวและกีฬา บริษัท ไทยเบฟเวอเรจ จำกัด (มหาชน) บริษัท การบินไทย จำกัด (มหาชน) บริษัท คิง เพาเวอร์ อินเตอร์เนชั่นแนล จำกัด บริษัท สยามพิวรรธน์ จำกัด สำนักงานส่งเสริมการจัดประชุมและนิทรรศการ (องค์การมหาชน) มูลนิธิ จิม ทอมป์สัน บริษัท โตชิบา ไทยแลนด์ จำกัด และบริติช เคานซิล ฯลฯ

วันที่ 18 มีนาคม - 7 สิงหาคม 2559 ณ ห้องนิทรรศการหลัก ชั้น 8 หอศิลปวัฒนธรรมแห่งกรุงเทพมหานคร

พิธีเปิดวันที่ 17 มีนาคม 2559 เวลา 18.00 น. ณ ห้องออดิทอเรียม ชั้น 5 หอศิลปวัฒนธรรมแห่งกรุงเทพมหานคร

**ศิลปิน:**

บุษราพร ทองชัย ชาติชาย ปุยเปีย ชูศักดิ์ ศรีขวัญ ดาว วาสิกศิริ กมลพันธุ์ โชติวิชัย กวิตา วัฒนะชยังกูร โฆษิต จันทรทิพย์ กฤช งามสม มานิต ศรีวานิชภูมิ นที อุตฤทธิ์ นาวิน ลาวัลย์ชัยกุล นพไชย อังควัฒนะพงษ์ ปานพรรณ ยอดมณี ปัญญา วิจินธนสาร ปวีณา รักษ์ศาสนา ฤกษ์ฤทธิ์ ตีระวนิช รอล์ฟ วอน บูเรน สาครินทร์ เครืออ่อน สมบูรณ์ หอมเทียนทอง ทรงไชย บัวชุม ไตรรัตน์ ศรีบุรินทร์ อุดมศักดิ์ กฤษณมิษ และวิริยะ โชติปัญญาวิสุทธิ์

**ภัณฑารักษ์:**

ไนเจล เฮิร์สท ศ.ดร.อภินันท์ โปษยานนท์ และเซเรเนลลาซิคลิทีรา

นิทรรศการศิลปะไทยร่วมสมัย “ไทยเนตร” ณ หอศิลป์ซัทชี่ เป็นกิจกรรมสุดท้ายของงานเทศกาลไทยใน สหราชอาณาจักร ตามโครงการเฉลิมพระเกียรติสมเด็จพระเทพรัตนราชสุดาฯ สยามบรมราชกุมารีและเพื่อเฉลิมฉลอง 160 ปี การสถาปนาความสัมพันธ์ทางการทูตไทย - สหราชอาณาจักร ที่จัดแสดงสู่สายตาสาธารณชนผู้ชื่นชอบงานศิลปะร่วมสมัย ณ หอศิลป์ซัทชี่ กรุงลอนดอน ในช่วงเดือนพฤศจิกายน 2558 – มกราคม 2559 และนำเสนออีกครั้งต่อสาธารณชนในประเทศไทย ณ หอศิลปวัฒนธรรมแห่งกรุงเทพมหานคร ในปีนี้นิทรรศการศิลปะไทยร่วมสมัย “ไทยเนตร” เป็นการรวบรวมผลงานศิลปะไทยร่วมสมัยที่มีความโดดเด่นและสร้างสรรค์จากรากฐานของศิลปวัฒนธรรมของไทยของศิลปิน 23 คน นำเสนอพร้อมกับหนังสือ “Thailand Eye”โดยความร่วมมือของสำนักพิมพ์ Skira รวบรวมผลงานของศิลปินร่วมสมัยของไทยกว่า 70 คน เพื่อเผยแพร่ในโอกาสเดียวกันนี้ด้วย

---